શ્રીનગર- જમ્મુ અને કશ્મીરમાં ભારતીય સરહદી વિસ્તાર તંગધારમાં આજે સવારે પાકિસ્તાની સેના દ્વારા કરવામાં આવેલા ફાયરિંગમાં ભારતીય સેનાનો એક જવાન ઘાયલ થયો છે. પાકિસ્તાની સેનાએ મંગળવારે ફરીવાર યુદ્ધવિરામનું ઉલ્લંઘન કર્યું અને સ્નાઈપર એટેક કર્યો હતો. આપને જણાવી દઈએ કે, ગત કેટલાક દિવસોથી પાકિસ્તાન આ વિસ્તારમાં સતત ફાયરિંગ કરી રહ્યું છે. કુપવાડા જિલ્લાના તંગધાર વિસ્તારમાં પાકિસ્તાની સેના દ્વારા પાંચ રાઉન્ડ સ્નાઈપર ફાયરિંગ કરવામાં આવ્યું હતું. જેમાં ભારતીય સેનાનો એક જવાન ઈજાગ્રસ્ત થયો હતો. જવાનને સારવાર માટે હોસ્પિટલમાં દાખલ કરવામાં આવ્યો છે. મહત્વનું છે કે, આ જ પોસ્ટ ઉપર ગત 13 ઓગસ્ટે પાકિસ્તાની ફાયરિંગમાં ભારતનો એક જવાન શહીદ થયો હતો.